CELEX: 62007TJ0243
Language: el
Date: 2012-03-29
Title: Απόφαση του Γενικού Δικαστηρίου (όγδοο τμήμα) της 29ης Μαρτίου  2012. # Δημοκρατία της Πολωνίας κατά Ευρωπαϊκής Επιτροπής. # Γεωργία - Κοινή οργάνωση των αγορών - Απαιτούμενα μέτρα λόγω της προσχωρήσεως νέων κρατών μελών - Πράξη Προσχωρήσεως του 2003 - Προσδιορισμός πλεοναζόντων αποθεμάτων γεωργικών προϊόντων πλην της ζάχαρης και δημοσιονομικές επιπτώσεις της εξαλείψεώς τους - Σκοπός τον οποίο επιδιώκει διάταξη του πρωτογενούς δικαίου - Απόφαση 2007/361/ΕΚ. # Υπόθεση T-243/07.

Απόφαση του Γενικού Δικαστηρίου (όγδοο τμήμα) της 29ης Μαρτίου 2012 — Πολωνία κατά Επιτροπής
      (Υπόθεση T‑243/07)
      «Γεωργία — Κοινή οργάνωση των αγορών — Απαιτούμενα μέτρα λόγω της προσχωρήσεως νέων κρατών μελών — Πράξη Προσχωρήσεως του 2003 — Προσδιορισμός πλεοναζόντων αποθεμάτων γεωργικών προϊόντων πλην της ζάχαρης και δημοσιονομικές επιπτώσεις της εξαλείψεώς τους
         — Σκοπός τον οποίο επιδιώκει διάταξη του πρωτογενούς δικαίου —Απόφαση 2007/361/ΕΚ»
      
      1.                     Προσχώρηση νέων κρατών στις Κοινότητες — Πράξη Προσχωρήσεως του 2003 — Γεωργία — Κοινή οργάνωση αγορών — Μεταβατικά μέτρα
            σχετικά με τις συναλλαγές που αφορούν γεωργικά προϊόντα — Επιβαρύνσεις για τα πλεονάζοντα αποθέματα — Ελάφρυνση από την υποχρέωση
            εξαλείψεως των πλεοναζόντων αποθεμάτων (Πράξη Προσχωρήσεως του 2003, παράρτημα IV, σημείο 4 § 2· κανονισμός 1972/2003 της Επιτροπής)
            (βλ. σκέψη 30)
      2.                     Προσχώρηση νέων κρατών στις Κοινότητες — Πράξη Προσχωρήσεως του 2003 — Γεωργία — Κοινή οργάνωση αγορών — Μεταβατικά μέτρα
            σχετικά με τις συναλλαγές που αφορούν γεωργικά προϊόντα — Εξάλειψη, από τα κράτη μέλη, των πλεοναζόντων αποθεμάτων τους —
            Έννοια — Περιθώριο εκτιμήσεως της Επιτροπής (Πράξη Προσχωρήσεως του 2003, παράρτημα IV, σημείο 4 § 2) (βλ. σκέψεις 40-48)
      3.                     Προσχώρηση νέων κρατών στις Κοινότητες — Πράξη Προσχωρήσεως του 2003 — Γεωργία — Κοινή οργάνωση αγορών — Μεταβατικά μέτρα
            σχετικά με τις συναλλαγές που αφορούν γεωργικά προϊόντα — Υποχρέωση των νέων κρατών μελών να εξαλείψουν τα πλεονάζοντα αποθέματά
            τους — Απόφαση της Επιτροπής με την οποία επιβλήθηκε υποχρέωση καταβολής ποσών που δεν αφορούσαν την κάλυψη των δαπανών εξαλείψεως
            των αποθεμάτων από την εσωτερική αγορά — Ασύμβατο προς το σημείο 4, παράγραφος 2, του παραρτήματος IV της Πράξεως Προσχωρήσεως
            — Ακύρωση (Πράξη Προσχωρήσεως του 2003, παράρτημα IV, σημείο 4 § 2) (βλ. σκέψεις 49-52, 74-76, 78-79)
      Αντικείμενο 
      
         
               Αίτημα ακυρώσεως της αποφάσεως 2007/361/ΕΚ της Επιτροπής, της 4ης Μαΐου 2007, για τον προσδιορισμό πλεοναζόντων αποθεμάτων
                  γεωργικών προϊόντων άλλων από τη ζάχαρη και τις δημοσιονομικές επιπτώσεις της εξάλειψής τους σε σχέση με την προσχώρηση της
                  Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της
                  Σλοβενίας και της Σλοβακίας (EE L 138, σ. 14), στο μέτρο που αφορά τη Δημοκρατία της Πολωνίας.
               
            Διατακτικό
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Ακυρώνει την απόφαση 2007/361/ΕΚ της Επιτροπής, της 4ης Μαΐου 2007, για τον προσδιορισμό πλεοναζόντων αποθεμάτων γεωργικών
                     προϊόντων άλλων από τη ζάχαρη και τις δημοσιονομικές επιπτώσεις της εξάλειψής τους σε σχέση με την προσχώρηση της Τσεχικής
                     Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας
                     και της Σλοβακίας, στο μέτρο που αφορά τη Δημοκρατία της Πολωνίας. 
                  
               
            
         
                  2)
               
               
                  
               
               
                  	Η Ευρωπαϊκή Επιτροπή φέρει, πέραν των δικαστικών εξόδων της, και τα δικαστικά έξοδα στα οποία υποβλήθηκε η Δημοκρατία της
                     Πολωνίας. 
                  
               
            
         
                  3)
               
               
                  
               
               
                  	Η Σλοβακική Δημοκρατία και η Δημοκρατία της Λιθουανίας φέρουν τα δικαστικά έξοδα τους.